CELEX: 32020D1826
Language: ro
Date: 2020-12-01 00:00:00
Title: Decizia (PESC) 2020/1826 a Comitetului politic și de securitate din 1 decembrie 2020 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/895 (ATALANTA/3/2020)

3.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 406/60
               
            
         DECIZIA (PESC) 2020/1826 A COMITETULUI POLITIC ȘI DE SECURITATE
         din 1 decembrie 2020
         privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/895 (ATALANTA/3/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:
         
                     (1)
                  
                  
                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate să ia deciziile corespunzătoare privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumită în continuare „Atalanta”).
                  
               
                     (2)
                  
                  
                     La 25 iunie 2020, Comitetul politic și de securitate a adoptat Decizia (PESC) 2020/895 (2) privind numirea contraamiralului Riccardo MARCHIÒ în calitatea de comandant al forței UE pentru Atalanta.
                  
               
                     (3)
                  
                  
                     Comandantul operației UE a recomandat numirea căpitanului Diogo ARROTEIA în calitatea de nou comandant al forței UE pentru Atalanta începând cu 3 decembrie 2020.
                  
               
                     (4)
                  
                  
                     La 22 octombrie 2020, Comitetul militar al UE a sprijinit recomandarea respectivă.
                  
               
                     (5)
                  
                  
                     Prin urmare, Decizia (PESC) 2020/895 ar trebui să fie abrogată.
                  
               
                     (6)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Căpitanul Diogo ARROTEIA este numit în calitatea de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 3 decembrie 2020.
         
         
            Articolul 2
            Decizia (PESC) 2020/895 (ATALANTA/2/2020) se abrogă.
         
         
            Articolul 3
            Prezenta decizie intră în vigoare la data adoptării.
            Se aplică de la 3 decembrie 2020.
         
         
            Adoptată la Bruxelles, 1 decembrie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 301, 12.11.2008, p. 33.
         
            (2)  Decizia (PESC) 2020/895 a Comitetului politic și de securitate din 25 iunie 2020 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/401 (ATALANTA/2/2020) (JO L 206, 30.6.2020, p. 63).